Ռ. Քոչարյանի խոսքերով, պողոտայի կառուցումը լուծել է նաեւ կարեւոր սոցիալական հարց. արդեն երրորդ տարին է՝ ինչ էապես նվազել է Հայաստանից արտագնա աշխատանքի մեկնող շինարարների թիվը։ "Շինարարներն այստեղ հնարավորություն ունեն աշխատել իրենց մասնագիտությամբ։ Եւ այս տեմպերը բերել են այն բանին, որ մենք այսօր որակյալ շինարարների մեծ կարիք ու պահանջարկ ունենք", - ընդգծեց նա՝ ավելացնելով, որ շատերը վերադառնում են` աշխատելու սեփական հայրենիքի բարեկեցությունը բարձրացնելու ուղղությամբ։